# Alfàbrega

### De Viquipèdia

? Alfàbega o Alfàbrega Estat: Segur
Alfàbega de flors violades
Classificació científica

Regne: | Plantae
Divisió: | Magnoliophyta
Classe: | Magnoliopsida
Ordre: | Lamiales
Família: | Lamiaceae
Gènere: | Ocimum
Espècie: | O. basilicum

Nomenclatura binomial
Ocimum basilicum L.
Subespècies
O. b. var. purpurascens O. b. var. minimum

L'alfàbega, alfabaguera o alfàbrega (Ocimum basilicum), de la família de les lamiàcies, és una herba aromàtica anual de creixement baix (entre 40-60 cm) amb fulles d'un verd llustrós, ovals o ovades, dentades i de textura sedosa. Emet espigues florals terminals, amb flors tubulars de color blanc o violaci.

Aquesta planta és molt sensible a les gelades. Es cultiva únicament per llavors, que es poden sembrar en planters o tests en un hivernacle a principis o mitjan de la primavera. Requereix una posició solejada, encara que en climes d'estius molt calorosos agraeix un poc d'ombra i sòls fèrtils, permeables i humits.

## [edita] L'alfàbega en la gastronomia

La majoria de les diferents varietats d'alfàbega cultivades en moltes regions de l'Àsia tenen un sabor semblant al clau (Eugenia caryophyllata), que és generalment més fort que el de les varietats europees.

L'espècie O. tenuiflorum, estretament relacionada, és una herba sagrada a l'Índia, encara que no molt utilitzada culinàriament, les seues fulles s'utilitzen per a preparar una infusió com a remei de refredats. Coneguda com "tulasi", a aquesta planta se li rendeix culte, en ser considerada molt apreciada per Vishnu en algunes sectes vaishnavas. És un ingredient molt comú en la cuina tailandesa, vietnamita i xinesa, pel seu fort sabor semblant a l'anís (Pimpinella anisum), s'usa per a condimentar el curri i les verdures saltades.

És sovint usada en la cuina mediterrània, es pot consumir fresca o seca per a adornar tant ensalades, sopes de verdures, salses per a acompanyar plats de pasta - la famosa salsa italiana de pesto la porta com a ingredient principal - com a guisats de qualsevol tipus de carns.

L'herba fresca es pot mantindre en el frigorífic durant curts períodes de temps guardada en una bossa de plàstic o durant períodes més llargs en el congelador, si se l'escalda ràpidament en aigua bullent. També es poden mantindre les fulles fresques en un pot amb una mica de sal i cobertes amb oli d'oliva.

## [edita] Aspectes culturals

La planta ha sigut sovint considerada com verinosa, mentres les llegendes africanes afirmen que protegeix dels escorpins, les tradicions europees asseveren que és un símbol de Satanàs, encara que en llocs com l'Índia és summament reverenciada. De forma anàloga, en l'actualitat és un signe d'amor a Itàlia, però representava l'odi, la desgràcia i la pobresa en la antiga Grècia.

Obtingut de "http://ca.wikipedia.org../../../a/l/f/Alf%C3%A0brega.html"

Categories: Plantes medicinals | Lamiàcies | Espècies

##### Views

- Article
- Discussió
- Revisió actual

##### Cerca

##### En altres llengües

- العربية
- Беларуская
- Български
- Dansk
- Deutsch
- English
- Español
- Esperanto
- Suomi
- Français
- Galego
- Magyar
- 日本語
- Nederlands
- Polski
- Português
- Русский
- Slovenščina
- Svenska
- Türkçe
- Bân-lâm-gú